DJEČJI VRTIĆ „NAŠA RADOST“ PREGRADA

Stjepana Škreblina 1

49218 Pregrada

Klasa: 012-04/18-01/3

Urbroj: 2214-41-01-18-01

Pregrada, 25.5.2018.

Na temelju Opća Uredbe (EU) o zaštiti osobnih podataka 2016/679 Europskog parlamenta i Vijeća od 27.4.2016., Zakona o primjeni Uredbe o zaštiti osobnih podataka (NN 42/18) i članka 81. Statuta Dječjeg vrtića „Naša radost“ Pregrada (u daljnjem tekstu Vrtić), ravnatelj/ica Gordana Krizmanić donosi

**POLITIKA (PROCEDURA)**

**prikupljanja i obrade osobnih podataka**

Čl.1.

Dječji vrtić „Naša radost“ Pregrada kao voditelj obrade osobnih podataka prikuplja i obrađuje osobne podatke ispitanika :

. 1. osobni podaci radnika, drugih osoba prisutnih na radu i članova njihovog

zajedničkog kućanstva,

2. osobni podaci djece korisnika usluga Vrtića,

3. osobni podaci roditelja/skrbnika djece korisnika usluga Vrtića i članova njihovog zajedničkog kućanstva,

4. osobnih podaci o zdravstvenom stanju djece korisnika usluga Vrtića, roditelja/skrbnika i članova njihovog zajedničkog kućanstva,

5. osobni podaci djece s posebnim potrebama - korisnika usluga Vrtića,

6. osobni podaci o članovima Upravnog vijeća,

7. osobni podaci o kandidatima koji sudjeluju u natječajnom postupku za zasnivanje radnog odnosa,

8. osobni podaci vanjskih suradnika,

9. osobni podaci djece potencijalnih korisnika usluga,

10. posebna kategorija osobnih podataka:

* članstvo u sindikatu
* zdravstveno stanje
* vjeroispovijest.

Čl.2.

Pravna osnova za prikupljanje i obradu navedenih osobnih podataka su Zakon o radu, Zakon o porezu na dohodak, Zakon o mirovinskom osiguranju, Zakon o zdravstvenom osiguranju, Zakon o zaštiti na radu, Pravilnik o poslovima s posebnim uvjetima rada, Zakon o predškolskom odgoju i obrazovanju, Pravilnik o upisu i ostvarivanju prava i

obveza korisnika usluga Dječjeg vrtića „Naša radost“ Pregrada i Program zdravstvene zaštite djece, higijene i pravilne prehrane djece u dječjim vrtićima, sa svrhom:

- sklapanja i izvršenja ugovora o radu vrtića između radnika i Dječjeg vrtića „Naša radost“ Pregrada i radi poštivanja pravnih obveza Dječjeg vrtića „Naša radost“ Pregrada,

- sklapanja i izvršenja ugovora o ostvarivanju odgovarajućih programa predškolskog odgoja i obrazovanja djeteta u vrtiću i radi poštivanja pravnih obveza Dječjeg vrtića „Naša radost“ Pregrada.

Čl.3

Svako obrada osobnih podataka koja se temelji na privoli/suglasnosti ispitanika, provodi se temeljem načela zakonitosti, poštenja i transparentnosti, načela ograničenja svrhe, smanjenja količine podataka, točnosti, ograničenja pohrane, cjelovitosti i povjerljivosti i pouzdanosti.

Prilikom obrade podataka svaki ispitanik mora biti upoznat s pravom na pristup informacijama vezanim uz postupak obrade osobnih podataka, mogućnošću traženja ispravka netočnih osobnih podataka, mogućnošću dopune nepotpunih osobnih podataka, pravom na prenosivost podataka kao i pravom na brisanje, pravom na povlačenje privole/suglasnosti, pravom na prigovor voditelju obrade i nadzornom tijelu, te s podacima o službeniku za zaštitu osobnih podataka.

Čl.4.

Ravnatelj/ica Dječjeg vrtića „Naša radost“ Pregrada za obradu osobnih podataka zadužuje:

Računovodstveno administrativnu radnicu / tajnicu vrtića za obradu osobnih podatka:

. 1. osobni podaci radnika, drugih osoba prisutnih na radu i članova njihovog

zajedničkog kućanstva,

2. osobni podaci djece korisnika usluga Vrtića,

3. osobni podaci roditelja/skrbnika djece korisnika usluga Vrtića i članova

njihovog zajedničkog kućanstva,

4. osobni podaci o zdravstvenom stanju djece korisnika usluga Vrtića, roditelja/skrbnika i članova njihovog zajedničkog kućanstva,

5. osobni podaci djece s posebnim potrebama - korisnika usluga Vrtića,

6. osobni podaci o članovima Upravnog vijeća,

7. osobni podaci o kandidatima koji sudjeluju u natječajnom postupku za zasnivanje radnog odnosa,

8. osobni podaci vanjskih suradnika,

9. osobni podaci djece potencijalnih korisnika usluga,

10. posebna kategorija osobnih podataka:

* članstvo u sindikatu,
* zdravstveno stanje
* vjeroispovijest.

Stručni suradnik i zdravstveni voditelj obrađuju osobne podatke korisnika usluge Dječjeg vrtića „Naša radost“ Pregrada

. 1. osobni podaci radnika, drugih osoba prisutnim na radu i članova

njihovog zajedničkog kućanstva,

2. osobni podaci djece korisnika usluga Vrtića,

3. osobni podaci roditelja/skrbnika djece korisnika usluga Vrtića i članova njihovog zajedničkog kućanstva,

4. osobni podaci o zdravstvenom stanju djece korisnika usluga Vrtića, roditelja/skrbnika i članova njihovog zajedničkog kućanstva,

5. osobni podaci djece s posebnim potrebama - korisnika usluga Vrtića,

6. osobni podaci vanjskih suradnika,

7. osobni podaci djece potencijalnih korisnika usluga.

Odgojitelji obrađuju osobne podatke korisnika usluga Dječjeg vrtića „Naša radost“ Pregrada

1. osobni podaci djece korisnika usluga Vrtića,

2. osobni podaci roditelja/skrbnika djece korisnika usluga Vrtića i članova njihovog zajedničkog kućanstva,

3. osobni podaci o zdravstvenom stanju djece korisnika usluga Vrtića, roditelja/skrbnika i članova njihovog zajedničkog kućanstva,

4. osobni podaci djece s posebnim potrebama - korisnika usluga Vrtića,

5. osobni podaci vanjskih suradnika.

Čl.5.

Navedeni djelatnici dostavljaju osobne podatke primateljima i izvršiteljima obrade temeljem čl.6. i čl. 9. Opće Uredbe (EU) o zaštiti osobnih podataka 2016/679 Europskog parlamenta i Vijeća od 27.4.2016.,

Čl.6.

Osobe zadužene za obradu osobnih podataka dužne su primjenjivati u svom radu informatičku zaštitu (zaštita od neovlaštenog pristupa-lozinkom) i tehničku zaštitu (svi osobni podaci moraju biti zaštićeni od neovlaštenog pristupa-zaključavanjem prostorija, ormara i sefova).

Čl.7.

Osobni podaci čuvaju se u rokovima sukladno Pravilniku o arhivskoj građi Dječjeg vrtića „Naša radost“ Pregrada.

Čl.8.

Dječji vrtić „Naša radost“ pregrada kao voditelj obrade ustrojio je evidencije aktivnosti obrade osobnih podataka radnika, drugih osoba prisutnih na radu i članova njihovog zajedničkog kućanstva, evidencije aktivnosti obrade osobnih podataka korisnika usluga vrtića, evidenciju aktivnosti obrade osobnih podataka vanjskih suradnika i evidenciju aktivnosti obrade osobnih podataka članova Upravnog vijeća.

Čl. 9.

Navedeni djelatnici u obvezi su čuvati povjerljivost svih osobnih podataka kojima imaju pravo i ovlast pristupa, a koji se nalaze u evidencijama aktivnosti obrade koje vodi/ima pristup Dječji vrtić „Naša radost“ Pregrada, Stjepana Škreblina 1, Pregrada te iste osobne podatke koriste isključivo u točno određenu (propisanu) svrhu.

Također su u obvezi da osobne podatke kojima imaju pravo pristupa neće dostavljati/davati na korištenje niti na bilo koji drugi način učiniti dostupnima trećim (neovlaštenim) osobama te su u obvezi čuvanja povjerljivosti istih osobnih podataka i nakon prestanka prava pristupa osobnim podacima ili prestanka radnog odnosa.

Povreda propisane procedure predstavlja materijalnu odgovornost i povredu radne obveze.

Čl.10.

Ova politika (procedura) stupa na snagu 25.5.2018. i objavljuje se na oglasnim pločama i mrežnim stranicama Dječjeg vrtića.

Ravnatelj/ica:

Gordana Krizmanić, prof.

\_\_\_\_\_\_\_\_\_\_\_\_\_\_\_\_\_\_\_\_\_\_\_